दो गुटों में मारपीट, पुलिस पहुंची तो भागे
बालोद|बुधवार रात 9.45 बजे जिला अस्पताल के सामने पुरानी चौपाटी में पाररास के दो गुटो के युवकों के बीच मारपीट हो गई।
काफी देर तक झूमाझटकी और मारपीट के बाद घबराए हुए चौपाटी के दुकानदारों ने पुलिस थाने में इसकी सूचना दी। जिसके बाद सायरन बजाते हुए पुलिस की वाहन पहुंची, तो आवाज सुन दोनों गुटों के लोग भाग खड़े हुए। इस विवाद के बाद चौपाटी के लोगो ने अपनी दुकानें बंद कर ली। इस घटना से चौपाटी में संचालित दुकान संचालकों को कोई नुकसान तो नहीं हुआ। लेकिन थोड़े देर के लिए लोग काफी घबरा गए थे। चौपाटी में जितने भी लोग अपने परिवार के साथ मौके पर थे। सभी चले गए। मौके पर उपस्थित लोगों ने बताया कि दोनों पक्ष पाररास के रहने वाले हैं। जिनमें कुछ शिक्षित वर्ग के लोग भी शामिल थे।
hin_Deva hin_Deva hin_Deva